১৯০৬-০৬ সালে মুসলমান বুদ্ধিজীবীরা ভারতীয় জাতীয় কংগ্রেসকে একটি হিন্দু সদস্য ও মতবাদ-চালিত সংস্থা মনে করে সারা ভারত মুসলিম লিগ প্রতিষ্ঠা করেন। মহাত্মা গান্ধীর আন্দোলনে বহু সংখ্যক মুসলমান যোগ দিয়েছিল। আলিগড় মুসলিম ইউনিভার্সিটি মুসলিম লিগকে সমর্থন করে। জামিয়া মিলিয়া ইসলামিয়া গান্ধীর মূল্যবোধ ও শিক্ষা অনুসরণে মুসলমানদের মধ্যে শিক্ষা ও জাতীয়তাবাদী চেতনার প্রসার ঘটায়।

আল্লামা ইকবাল, মহম্মদ আলি জিন্নাহ ও লিয়াকত আলি খান প্রমুখ বিশিষ্ট মুসলমান নেতারা হিন্দু ও মুসলমানদের দুটি ভিন্ন জাতি মনে করতেন। কিন্তু মুখতার আহমেদ আনসারি, মৌলানা আবুল কালাম আজাদ এবং দেওবন্দি ধর্মযাজকরা ভারতের স্বাধীনতা আন্দোলনে মহাত্মা গান্ধীর নেতৃত্বকে সমর্থন করেন এবং ইসলামি জাতীয়তাবাদ ও বিচ্ছিন্নতাবাদের বিরোধিতা করেন। বাঙালি কবি কাজী নজরুল ইসলামও ছিলেন হিন্দু-মুসলমান সম্প্রীতির পক্ষপাতী। কিন্তু ভারতীয় জাতীয়তাবাদের ইসলামি শাখাটি ব্যর্থতায় পর্যবসিত হয়। কারণ ভারতের মুসলমানেরা ইসলামি জাতীয়তাবাদী মুসলিম লিগকে সমর্থন করেন। এর ফলে স্বাধীনতার সঙ্গে সঙ্গে ভারত দ্বিখণ্ডিত হয় এবং পাকিস্তান রাষ্ট্র গঠিত হয়।

"স্বরাজ"
জাতীয়তাবাদ ও রাজনীতি
হিন্দুরাষ্ট্র
কৌম